Publication: Magyar Közlöny
Issue: MK-1999-68 (Year: 1999, Number: 68)
Era: 1990-2004
Section: szóló 1994. évi I. törvény 4. §-ának c) pontjában kapott
Paragraph Index: 21

6. Anélkül, hogy ez érintené a 3. bekezdés előírásait, a Magyarországon létrehozott, az Ötödik Keretprogramban, valamint az Ötödik Euratom Keretprogramban részt vevő kutató egységeknek ugyanolyan szerződéses jogai és kötelezettségei lesznek, mint a Közösségben létrehozott 1999/68. szám egységeknek, figyelembe véve a Közösség és Magyarország kölcsönös érdekeit. A pályázatok benyújtására és értékelésére, valamint a közösségi programok alapján történő támogatások odaítélésére és a szerződéskötésekre vonatkozó módozatok és feltételek a magyar kutató egységek számára ugyanolyanok lesznek, mint az ugyanezen programok alapján a Közösség kutató egységeivel megkötött szerződéseknél érvényes szabályok, figyelembe véve a Közösség és Magyarország kölcsönös érdekeit. A bírálók vagy szakértők kiválasztásánál a Közösség szakértőivel együtt magyar szakértőket is figyelembe vesznek a Közösség kutatási és technológiai fejlesztési, valamint demonstrációs programjaiban és azon tanácsadó csoportok, valamint egyéb konzultatív testületek tagjaiként, amelyek segítik a Bizottságot az Ötödik Keretprogram és az Ötödik Euratom Keretprogram megvalósításában. Magyar kutató egység ugyanolyan módozatok és feltételek mellett lehet egy projektum koordinátora, mint amilyenek a Közösségben működő intézményekre vonatkoznak. A Közösség pénzügyi előírásaival összhangban, a magyar kutató egységekkel vagy az azok által kötött szerződésekben gondoskodni kell olyan ellenőrzésről és felülvizsgálatról, amelyet a Bizottság és a Számvevőszék vagy azok felügyelete mellett hajtanak végre. Pénzügyi felülvizsgálatokat végezhetnek abból a célból, hogy az ilyen intézmények bevételeit és kiadásait a Közösséggel szembeni szerződéses kötelezettségek vonatkozásában ellenőrizzék. Az együttműködés és a kölcsönös érdekek szellemében az illetékes magyar hatóságoknak biztosítaniuk kell minden olyan ésszerű és megvalósítható segítséget, amely az adott körülmények között szükséges vagy hasznos lehet az ilyen ellenőrzések és felülvizsgálatok elvégzésekor.

Source: https://magyarkozlony.hu/hivatalos-lapok/13ab72879084ebca4e757a1a6cf3227e24b40dd4/dokumentumok/9a8779bbda20091b7791e773726b8b573f9b7e0e/letoltes